Mitch Mitchell

John Mitch Mitchell (* 9. júl 1947, Ealing, Spojené kráľovstvo – † 12. november 2008, Portland, Oregon, USA) bol britský hráč na bicie nástroje, ktorý sa preslávil najmä ako bubeník skupiny Jimi Hendrix Experience.

K bicím sa dostal na umeleckej škole, kde spoznal množstvo bubeníkov. Začal zaskakovať v kapelách Johnny Kidd and The Pirates a Screaming Lord Sutch. Neskôr hral profesionálne so skupinami Riot Squad a Pretty Things. Po telefonáte s manažérom Jimiho Hendrixa, sa Mitch spolu s Noelom Reddingom dostal k Hendrixovi a vznikol základ kapely The Jimi Hendrix Experience. Pôvodne malo ísť iba o turné po Francúzsku, nebol ale dôvod na rozchod hudobníkov a tak skupina vznikla už oficiálne.

V roku 1969 Mitch od Hendrixa odišiel a po krátkej existencii kapely The Band Of Gypsies s Buddym Milesom sa k nemu znovu vrátil. S Hendrixom hral až do jeho smrti v roku 1970.

Po Hendrixvej smrti Mitchell hosťoval hudobníkom na nahrávkach a žil striedavo v Spojených štátoch a Anglicku. Zomrel 12. novembra 2008 vo veku 62 rokov uprostred spomienkového Hendrix Experience tour.

Mitch Mitchell hrával na bicie Ludwig a činely Avedis Zildjian. Ku koncu osemdesiatych rokov hral za súpravou Yamaha s činelmi Paiste, pri bubeníckych Drum Workshopoch.

Diskografia
1967: Jimi Hendrix – Are You Experienced?
1968: Jimi Hendrix – Axis: Bold As Love
1968: Jimi Hendrix – Electric Ladyland
1969: Martha Velez – Fiends and Angels
1971: Jimi Hendrix – The Cry Of Love
1971: Jimi Hendrix – Rainbow Bridge
1972: Jimi Hendrix – War Heroes
1972: Ramatam – Ramatam
1973: Ramatam – In April Came the Dawning of the Red Suns (Did not perform on this album)
1980: Roger Chapman – Mail Order Magic
1986: Greg Parker – 'Black Dog'
1998: Junior Brown- Long Walk Back
1999: Bruce Cameron- Midnight Daydream

Externé odkazy
 Mitch Mitchell na stránke Drummercenter.cz
 Mitch Mitchell na stránke Drummerworld

Kategória:Anglickí rockoví bubeníci
Kategória:Členovia skupiny Jimi Hendrix Experience